फिर वो बताता है कि ये स्पेशल मार्बल, हर कस्टमर को नहीं मिलता है। वो तो अपना साला है नाम पशुपति मार्बल्स में वाइस प्रेसीडेंट है। उसी की सिफारिश पर मिला है। यह हरेक नहीं मिलता है। दरअसल मार्बल तो बहुत तरह के होते हैं। पर यह मार्बल कुछ खास है। यह सिर्फ उन इलाकों में होता है, जहां पचास सेंटीग्रेड के तापमान के बाद ढाई इंच की बारिश होती है और फिर कम से कम पांच सेंटीग्रेड वाली ठंड पड़ती है। ऐसे तापमान में मार्बल का रंग हल्का दूधिया होकर हल्का गुलाबी होकर हल्का नीला सा होने लगता है……………..वो मार्बल की फिजिक्स और केमिस्ट्री में घुस जाते हैं।